《代飞来双白鹄》
清代·苏去疾

四鸟生商山，羽翼日已齐。衔羽复接翼，啾啾何凄凄。

问鸟何所规，称我黄口时，四体少羽毛，待哺常声悲。

中道痛失哺，八翼共因依。朝拾覆车粟，暮还空城栖。

跄跄蓬蒿居，性命宜无违。子有山海志，安能久卑栖。

风雨一交际，东西南北飞。我欲随汝去，一身悲斧斯。

劝汝依藩篱，忧汝寒与饥。交颈长太息，泪落空复为。

回顾世间人，和乐真不支。

作者简介：江苏常熟人，字园公，一字显之。乾隆二十八年进士，官贵州直隶州知州。有文名。有《苏园仲文集》。